L’espai de participació Xarxa Salut de Burjassot inicia l’any treballant en nous projectes
2025-07-24

El Centre Socioeducatiu Díaz Pintado ha sigut el punt de trobada per a una nova reunió de l’espai de participació Xarxa Salut de Burjassot. Allí s’ha celebrat la primera reunió de l’any en la qual, a través de totes les àrees del municipi, i coordinades desde la Regidoria de Sanitat, dirigida per Isabel Mª Mora, s’està fent un treball multidisciplinari, en matèria sanitària i social, per a donar cobertura a les necessitats de la ciutadania.

El nou any ha arrancat amb la proposta de nous projectes per a promocionar la salut; projectes que es començaran a treballar i que, en uns mesos, veuran la llum com a noves iniciatives socials per a les veïnes  i els veïns de Burjassot.

A més de les tècniques i els tècnics municipals, també han participat en esta primera reunió de 2025 representants del teixit associatiu municipal, els quals han expressat les seues idees i han opinat també els nous projectes plantejats.